# បច្ចុប្បន្នភាពយុទ្ធសាស្រ្តភាពចម្រុះផ្នែកវប្បធម៌ និងភាសា

NDIS កំពុងធ្វើបច្ចុប្បន្នភាពយុទ្ធសាស្រ្តភាពចម្រុះផ្នែកវប្បធម៌ និងភាសា (យុទ្ធសាស្ត្រ) ក្នុងឆ្នាំ 2022។

យើងចង់រចនារួមគ្នាលើយុទ្ធសាស្ត្រ និងផែនការសកម្មភាពថ្មីៗបំផុត ជាមួយអ្នកចូលរួម និងសហគមន៍។

យើងចង់ដឹងពីរបៀបអនុវត្តការងារឱ្យកាន់តែប្រសើរឡើង ដើម្បីគាំទ្រដល់ជនពិការដែលមានសាវតាចម្រុះផ្នែកវប្បធម៌ ឬភាសា។   
នេះ​រួម​មាន៖

* ការជួយមនុស្សឱ្យមានលទ្ឋភាពចូលប្រើប្រាស់ NDIS
* ការកែលម្អពីរបៀបដែលយើងផ្តល់សេវាកម្មរសើបខាងផ្នែកវប្បធម៌ និងភាសាដល់អ្នកចូលរួមនានា។

យើងចង់ឮពីសហគមន៍ CALD អំពីបទពិសោធន៍របស់ពួកគេ។ នេះអាចរួមមានសិទ្ធិចូលប្រើប្រាស់ ការបង្កើតផែនការ ការប្រើប្រាស់ផែនការសេវាកម្មកុមារតូចៗ (ECS) និងសេវាកម្ម NDIS។

យើងដឹងថាមានភាពខុសគ្នារវាងភាពចម្រុះផ្នែកវប្បធម៌ និងភាពចម្រុះផ្នែកភាសា ហើយយើងចង់ស្វែងយល់បន្ថែម  
ថាតើនេះមានន័យយ៉ាងណាចំពោះរបៀបដែលយើងគាំទ្រអ្នក។

យើងកំពុងឆ្លៀតពេលដើម្បីស្តាប់ រៀនសូត្រ និងធ្វើការរួមគ្នាជាមួយអ្នកចូលរួម ក្រុមគ្រួសារ អ្នកថែទាំ និងសហគមន៍ដែលមាន  
ភាពចម្រុះផ្នែកវប្បធម៌ និងភាសា។

ចាប់ពីខែតុលា ឆ្នាំ 2021 ដល់ខែតុលា ឆ្នាំ 2022 យើងនឹងអនុវត្តវិធីសាស្រ្តជាបីដំណាក់កាល៖

1. ធ្វើការជាមួយសហគមន៍ និងវិស័យជនពិការ ដើម្បីយល់ដឹងពីបញ្ហាប្រឈមដែលប្រជាជន CALD ជួបប្រទះនៅពេល  
   ដាក់ពាក្យសុំ និងប្រើប្រាស់ NDIS។
2. រចនារួមគ្នាលើយុទ្ធសាស្ត្រ និងផែនការសកម្មភាពដែលបានធ្វើបច្ចុប្បន្នភាពជាមួយអ្នកចូលរួម សហគមន៍ និងបុគ្គលិក   
   NDIA សំខាន់ៗ។
3. ធ្វើតេស្តលើយុទ្ធសាស្ត្រ និងផែនការសកម្មភាពដែលបានធ្វើបច្ចុប្បន្នភាព និងបានស្នើឡើងជាមួយអ្នកចូលរួម ព្រមទាំងសហគមន៍ CALD និងបុគ្គលិក NDIA សំខាន់ៗ។

យើងនឹងរៀបចំវគ្គជាភាសាតាមបែបនិម្មិត ដើម្បីឱ្យមនុស្ស ចករំលែកបទពិសោធន៍របស់ពួកគេជាមួយ NDIS។ អ្នកអាចរកឃើញ  
ព័ត៌មានលម្អិតអំពីព្រឹត្តិការណ៍ទាំងនេះនៅលើគេហទំព័រ [ndis.gov.au/CALD](http://ndis.gov.au/CALD)